### NÁrodná rada sLOVENSKEJ REPUBLIKY

### VII. volebné obdobie

**NÁVRH**

**Zákon**

**z .........................,**

**ktorým sa mení a dopĺňa zákon č. 149/1995 Z. z.**

**o posunkovej reči nepočujúcich osôb**

Národná rada Slovenskej republiky sa uzniesla na tomto zákone:

**Čl. I**

Zákon č. 149/1995 Z. z. o posunkovej reči nepočujúcich osôb sa mení a dopĺňa takto:

1. § 1 znie: „Účelom zákona je ustanoviť používanie posunkovej reči ako prostriedku dorozumievania a vzdelávania nepočujúcich osôb a tým zabezpečiť podmienky na ich uplatnenie v počujúcej spoločnosti.“
2. § 2 znie: „Za nepočujúce osoby sa považujú tie osoby, ktorým načúvací aparát ani kochleárny implantát neumožňuje komunikáciu pomocou sluchu alebo budovanie orálnej reči v takej podobe ako je tomu u počujúcich osôb, alebo u osôb nedoslýchavých.“
3. V § 3 ods. 1 sa slovo „jazykom“ nahrádza slovom „prostriedkom“.
4. §3 sa dopĺňa odsekmi 3 a 4, ktoré znejú:

„(3) Posunková reč je prvotný prostriedok komunikácie nepočujúcich osôb.“

„(4) Posunková reč je z pohľadu komunikačného rovnocenná orálnej reči, ktorú používa počujúca spoločnosť.“

1. V § 4 písm. c) znie:

„c) informácie pomocou posunkovej reči v televíznom vysielaní verejnoprávnej inštitúcie.“

1. Za § 4 sa vkladá § 4a, ktorý vrátane nadpisu znie:

„§ 4a

Vzdelávanie nepočujúcich detí

(1) Vzdelávanie nepočujúcich detí zabezpečujú špeciálne školy pre nepočujúce deti, v ktorých učitelia ovládajú posunkovú reč.

(2) Osvojenie si písomnej formy orálnej reči a vzdelávanie nepočujúcich detí predškolského a školského veku sa uskutočňuje bilingválne, čo znamená, že posunková reč spolu s odzeraním z tváre a úst ako aj využívania daktylotiky sú v tomto procese rovnocenné písomnej forme orálnej reči.

(3) Na podporu integrácie a vzdelávania nepočujúcich detí im štát pre štúdium na vyššom stupni poskytne finančný príspevok na obstaranie zariadenia prevádzajúceho orálnu reč do písomnej formy a naopak.“

1. § 6 sa dopĺňa o písmeno c), ktoré znie:

„c) výšku a podmienky poskytnutia finančného príspevku podľa § 4a odsek 3.“

**Čl. II**

Tento zákon nadobúda účinnosť 1. septembra 2017.